El projecte d’artesania ‘Ganchillo Fusión” acosta a diferents generacions d’usuaris i usuàries dels Serveis Socials
2025-07-24

El Centre Socioeducatiu Díaz Pintado alberga, al llarg del mes de novembre, el projecte ‘Ganchillo Fusión’, el qual se celebra per segon any consecutiu, després de l’èxit que l’activitat va obtindre l’any passat. Es tracta d’una iniciativa en la qual, a través de la pràctica del punt de gantxo, participen les usuàries i els usuaris del programa ‘Barris Inclusius’ i els del Centre de Dia ‘Los Bloques’, tots dos pertanyents a la Regidoria de Serveis Socials de l’Ajuntament de Burjassot, que dirigeix Manuela Carrero.

Així, durant tot el mes, diferents generacions practicaran la tècnica tèxtil del punt de gantxo, de manera que les usuàries de ‘Barris Inclusius’, experimentades en l’art del ganxet, es converteixen en mestres dels joves del Centre del Dia ‘Los Bloques’. Tots junts, a més de teixir peces de llana per a la decoració nadalenca del gran arbre de Nadal que decorarà pròximament l’Ajuntament, tindran temps per a compartir inquietuds, experiències i conversa.